Ladybrand-boer agter tralies ná hy seun skiet | Maroela Media
'n 53-jarige man van Lesotho wat in Suid-Afrika boer is Woensdag in hegtenis geneem nadat hy glo 'n 15-jarige seun op sy plaas naby Ladybrand in die Vrystaat geskiet en gewond het.
Sers. Martin Xuma, 'n polisiewoordvoerder, het Donderdag gesê die seun en sy vriende het glo op die boer se plaas gejag. "Vyf seuns, tussen die ouderdom van 13 en 15 jaar oud, het omstreeks 14:30 op die buitewykplase van die Ladybrand-distrik met honde en stokke gaan jag," het Xuma gesê.
Xuma het gesê die boer het die kinders op sy plaas gesien en glo op hulle geskree om sy perseel te verlaat, waarna hulle weggehardloop het.
"Hy het na bewering die kinders agternagesit om hulle weg te jaag en in die proses het hy glo drie skote in die rigting van die kinders gevuur. Een van die skote het die seun in sy rug getref."
Die polisie is na die toneel ontbied en die gewonde seun is na 'n hospitaal geneem waar hy tans behandeling ontvang. "Die ander vier seuns het teruggehardloop na Lesotho."
Die boer is dadelik in hegtenis geneem en word aangekla van poging tot moord. Hy moet binnekort in die Ladybrand-landdroshof verskyn.
Kan mens so stupid wees om op kinders te skiet, veral in hierdie siek land van ons. Hy het groot probleme.
Dit gaan nou net erger en erger word,hierdie oorgrens misdade,omdat die "Witboer" nie sy eiendom mag beskerm,en die staat wat dit moet doen,nie instaat is om wetgewing toe te pas,,,dit is n indikasie vir die misdadighers om maar voort te gaan met misdaad!
Dis belaglik! Hulle het oortree en is gewaarsku. Wanneer het pvt eiendom verander na publieke eiendom toe? Hoe moet ons onsself beskerm teen diewe, moordenaars en verkragters, want jy mag eers jouself of jou eiendom beskerm nadat jy aangeval word? Nee wat, as hy oor of deur my drade klim sal hy beslis n probleem optel. Die uitlating dat hulle honger is en kos soek is onaanvaarbaar! N mens se huis is nie n publieke kombuis nie. Daar is genoeg instansies om honger mense te voed in die land, hyt nie nodig om 5 of meer km uit die dorp… Lees meer »
Nee dis belaglik! Die seuns moet aangekla word van oortreding en diefstal met die moontlikheid om ernstig te beseer! Dis privaat eiendom en ons het die volste reg om ons eiendom en als daarop ten volle te beskerm, moet ons elke keer wag om te kyk wat die motief is? Nee magtig, dis n free for all deesdae. Hulle is mos gewaarsku, en moes in die eerste plek nie daar gewees het nie!